Trine Lotherington Danielsen

Trine Lotherington Danielsen (født 9. mars 1967 i Trondheim) er en norsk politiker for Høyre.

Fra 2011 til 2015 var hun ordfører i Hjelmeland kommune. Hun var kommunens første kvinnelige ordfører, og den første ordføreren fra Høyre. I februar 2020 ble Danielsen utnevnt til statssekretær for fiskeri- og sjømatsaker i Nærings- og fiskeridepartementet, først for statsråd Geir-Inge Sivertsen, så for Odd Emil Ingebrigtsen.

Danielsen har hovedfag i zoologi/akvakultur fra Norges tekniske høgskole og ingeniøreksamen i akvateknikk fra Bergen ingeniørhøgskole. Hun har arbeidet i havbruksnæringen, blant annet med settefisk og matfisk i Norge, Portugal og Afrika, med fiskefôr i EWOS, med forskning og utvikling, samt med forretningsutvikling og næringsklyngesamarbeid.

Hun er oppvokst på Singsaker i Trondheim.

 Referanser 

 Eksterne lenker 


Kategori:Statssekretærer fra Høyre
Kategori:Statssekretærer i Regjeringen Solberg
Kategori:Ordførere i Hjelmeland
Kategori:Høyre-ordførere i Rogaland
Kategori:Alumni fra NTNU
Kategori:Personer fra Trondheim kommune